open-index/open-wikipedia-markdown huggingface dataset:
Ingebrigt Steen Jensen

**Ingebrigt Steen Jensen** (født 1955) er en norsk forfatter, rådgiver, tekstforfatter og idrettsleder som blant annet har gjort seg kjent for sitt engasjement for fotballklubben Stabæk.

Steen Jensen er utdannet ved Universitetet i Oslo 1975–1978, med mellomfag i engelsk, grunnfag i nordisk og et halvt grunnfag i statsvitenskap.

Han har arbeidet med reklame siden 1982 og var med å gjøre reklamebyrået JBR (Ingebrigt *Jensen*, Odd Olav *Bolstad* og Trond Petter *Reimers*) til et ledende byrå. I 1996 var han med å grunnlegge kommunikasjonsbyrået Dinamo.

Han har også vært engasjert i Stabæk fotballklubb og spilte selv i laget fra 1973 til 1984. I starten av 1990-årene engasjerte han seg for gjøre Stabæk Fotball til en stormakt i norsk fotball, under motto «Ullevaal 95». Målet var å spille cupfinale i 1995. Han var styreformann i Stabæk Fotball fra 2009 til 2012.

Steen Jensen har skrevet flere bøker, blant annet *Ona fyr* fra 2002, som handler om ledelse, ledelsesteknikker og motivasjon. Han holdt flere foredrag på bakgrunn av boka, som solgte i over 140&nbsp;000 eksemplarer.

Han har deltatt i flere TV-program og var programleder for spørreprogrammet *[[15 – 1 (TV-program)|15 – 1]]* på TVNorge i 1996.

## Privatliv
Han er sønn av lærer Ingebjørg Steen og forlegger og programleder Brikt Jensen. I selvbiografien *Steen i glasshus* forteller han om det tidvis anstrengte forholdet til faren på grunn av hans rusproblemer og tidvis voldelige adferd. Han har samtidig beskrevet ham som omtenksom, varm, nær og kjær.

Den 17. desember 2021 fikk han beskjed om at han hadde fått Alzheimers sykdom. Han har i etterkant vært åpen om dette i norske medier og ga ut boken *Før jeg forsvinner* den 5. oktober 2022.

## Bibliografi
* 1983: *Møte med Manchester United*, Gyldendal Tiden
* 2002: *Ona fyr: for deg som vil lykkes sammen med andre*, Dinamo Forlag
* 2008: *Alltid, uansett: om klokskapen og galskapen som må til for å skape eventyr*, Dinamo Forlag
* 2016: *Steen i glasshus* (selvbiografi)
* 2022: *Før jeg forsvinner* *– om å leve et liv med Alzheimer*, Kristoffersen Publishing

## Referanser


## Eksterne lenker
*
Lorenzo Lotto

**Lorenzo Lotto** (født omkring 1480 i Venezia, død 1556 i Loreto) var en italiensk maler i renessansen, virksom i Venezia.

## Biografi
Lotto gikk formodentlig i lære hos Alvise Vivarini i Venezia, selv om hans virksomme liv stort sett ble utspilt i steder utenfor Venezia, blant annet i Roma, Bergamo og Loreto. Til tross for at han i ulike perioder tok sterke inntrykk av Giovanni Bellini, Tizian og Palma Vecchio, forble Lotto en sterkt individualistisk maler.

## Referanser


## Eksterne lenker
*
Fran Healy

**Francis «Fran» Healy** (født 1973) er en britisk musiker og vokalist i den skotske gruppa Travis. Han har skrevet de fleste sangene til gruppas album og regnes som frontfigur for bandet. Han utgav sitt første soloalbum i 2010.

Han ble født i Stafford i England, men flyttet i ung alder til Glasgow i Skottland. Inspirert av *[[Live Aid]]*-konserten som 12-åring, ble Healy som etablert musiker en av drivkreftene for organisasjonen Make Poverty History. Han deltok også i Band Aids 20-årsjubileum og nyversjonen av sangen «Do They Know It's Christmas?» i 2004.

## Referanser


## Eksterne lenker
* 
* 
* 
* Travis gleder seg til stjernedugnad (NRK, 2004)
* Jantelovens sønn (artikkel i Dagbladet, 2003)
Sendo

**Sendo** var en britisk mobiltelefonprodusent med tilholdssted i Birmingham. De var grunnlagt i 1999, men ble satt under administrasjon i 2005, og teknologien deres ble kjøpt opp av Motorola. 

Selskapet var spesialisert på rimelige telefoner tiltenkt kontantkort (Pay-As-You-Go), men hadde også high-end Symbian-telefoner. 

## Modeller
*Sendo Z100
*Sendo P600
*Sendo S600
*Sendo K1
*Sendo M550
*Sendo M570
*Sendo S1
*Sendo S300
*Sendo S360
*Sendo S330
*Sendo S251
*Sendo SV663
*Sendo X
*Sendo X2

## Eksterne lenker
* Sendo Smartphones – Sendo support hjemmeside 
* Mobile Gazette – Motorola Snaps Up Sendo's R&D
Jesper

**Jesper** er et mannsnavn og en variant av navnene Kasper. Navnet er av persisk opprinnelse som kan bety «skatteinnkrever» eller «skattemester».

**Jasper** er en variant av navnet.

## Utbredelse
*Jesper* har vært mest brukt i Sverige fra 1970-årene.

Jesper er i dag et svært vanlig navn i Danmark og er også mye brukt i Sverige.

|}

## Kjente personer med navnet
* Jesper Parnevik (1965–), svensk golfspiller
* Jesper Juul (1948–2019), dansk familieterapeut og forfatter
* Jasper Tudor, 1. hertug av Bedford (ca. 1431–1495)

### Fiktive personer
* Jesper – en av de tre røverne fra Folk og røvere i Kardemomme by av Thorbjørn Egner

## Referanser


## Eksterne lenker
*
Jasper

**Jasper** kan vise til:

*Jasper, et fornavn, se Jesper og Kasper
*Jasper (Alberta), en småby og et område i Canada
*Jasper nasjonalpark, en nasjonalpark i Canada der byen Jasper ligger
*Jasper County, åtte fylker i USA
*det engelske ordet for mineralet jaspis
Australia (kontinent)

**Australia** som kontinent oppsto etter at Øst-Gondwana sprakk opp i ulike kratoner. Det blir i mange sammenhenger også referert til som **Australo-Papua**, **Papua-Australia**, **Australia–New Guinea**, **Sahul**, **Meganesia** eller **Australinea**.

Kontinentet inngår i Oseania og omfatter (etter størrelse) Australias fastland, Ny-Guinea, Tasmania, Seram og (trolig) Timor, samt alle tilstøtende øyer på samme kontinentalsokkel. Disse landmassene er i dag adskilt av sjøer som ligger over kontinentalsokkelen – Arafurasjøen og Torres-stredet mellom Australia og Ny-Guinea, og Bass-stredet mellom Australias fastland og Tasmania.

New Zealand ligger ikke på samme kontinentalsokkel og er således ikke del av kontinentet Australia, men derimot del av det sunkne kontinentet Zealandia. Som sådan inngår New Zealand i den større regionen kjent som Australasia.

## Referanser




## Eksterne lenker
*
Tirslundstenen

**Tirslundstenen** er angivelig Jyllands største stein. Steinen menes å være oppkalt etter guden Tyr og er en vandreblokk av granitt som er ført hertil i istiden fra Den skandinaviske halvøy. Den er ca. 16 m i omkrets og har en høgde på godt 3,5 m over jorden. Tirslundstenen ligger omtrent halvveis mellom stasjonsbyene Brørup og Holsted ca. to kilometer sør for hovedvei 1.

Det har knyttet seg mange sagn til Tirslundsteinen, om store skatter som skal være gjemt under steinen, om kjemper som kastet steinen over lange avstander og om at Harald Blåtann hadde tiltenkt seg steinen som gravmæle over sin mors grav – dronning Tyras gravhaug ved Jelling, men måtte gi opp forsøket på å flytte steinen på grunn av at hans sønn Svein Tjugeskjegg hadde gjort opprør mot ham.

## Eksterne lenker
* Fra Troldkirken til Tirslundstenen
* Tirslundstenen
Kompressor (andre betydninger)

**Kompressor** kan ha flere betydninger:

* Gasskompressor, apparat til komprimering av gasser
** Kompressor (motor), til overlading av forbrenningsmotorer
** Trykkluftkompressor, til komprimering av luft
* Lydkompressor, brukes i lydbehandling for å utjevne amplitude over tid

## Se også
* Turbin, maskin som konverterer energi fra en fluidstrøm til rotasjonsenergi
* Turbo, brukes til å øke effekten i en forbrenningsmotor
Lydkompressor

:*For flere betydninger av kompressor, se [[Kompressor]]*

En **lydkompressor** er bla. en viktig del av større PA-anlegg. En kompressor har som oppgave å utjevner lyden ved å demper toppene og forsterke bunnen. Hvis man f.eks. synger i en mikrofon, og plutselig drar på, er det kompressorens jobb å sørge for at db-nivået ikke overstiger en satt verdi, samtidig vil den bidra til at svakere lyder forsterkes i db, dette for å fremheve deler av lydbildet man ellers ikke ville hørt. Hard bruk av kompressor fører til flatere lydbilde og mindre dynamikk. Kompressordens mål er å skape et nyansert lydbilde og forhindre uønskede svingninger i db.
429 f.Kr.

## Begivenheter
* Perdikkas II av Makedonia beseirer Sitalkes, konge av Thrakia

## Dødsfall
*Perikles, gresk statsmann (f. ca. 495 f.Kr.)
Klebæk Høje

**Klebæk Høje** ligger langs den såkalte Hærvejen i Bække i Vejen kommune på Jylland. Det består av to bronsealdergravhauger og en skipssetning fra vikingtiden med en to meter høy runestein i forstavnen. Innskriften lyder nedenfra og opp: *«Revne og Tobbe gjorde disse kumler etter sin mor Vibrog»*.

Av de opprinnelige 60 steinene som engang utgjorde den praktfulle skipsetningen på 45 m, er det bare ni steiner igjen. De manglende steinene er blitt markert med mindre steiner for å vise skipets opprinnelige form.

## Eksterne lenker
* 
* Fra Troldkirken til Tirslundstenen
* Hærvejen
* Hærvejen op gennem Sønderjylland
* Klebæk Høje
437 f.Kr.

## Begivenheter
* Romerne beseiret etruskerne i et slag ved Veii

## Dødsfall
* Lars Tolumnius, konge av Veii drept i kamp mot romerne.
456 f.Kr.

## Fødsler

## Dødsfall
*456 f.Kr. eller 455 f.Kr. – Aiskhylos, dramatiker fra antikkens Hellas (født 525 eller 524 f.Kr.)
466 f.Kr.

## Begivenheter
*Megara forlater det peloponnesiske forbund
*Det athenske sjøforbundet beseirer Persia i slaget ved Eurymedon
476 f.Kr.

## Begivenheter
*Slutten på Vår- og høstannalenes tid og begynnelsen på De stridende rikers tid i Kina.
483 f.Kr.

## Fødsler

*Gorgias (død 374 f.Kr.) – Gresk filosof og sofist

## Dødsfall

*Siddharta Gautama, også kjent som Buddha (trolig født ca. 563 f.Kr.) – grunnlegger av buddhismen
481 f.Kr.

## Begivenheter

*Perserkrigene – På en kongress Korint danner grekerne en konføderasjon for å motstå den forestående persiske invasjonen.

## Fødsler
*Protagoras (død 411 f.Kr.) – Gresk retoriker og sofist

## Dødsfall
485 f.Kr.

## Begivenheter
*Dareios I etterfølges av sin sønn Xerxex I som ny konge i Persia

## Fødsler
*Evripides, gresk dikter (d.  ca. 406 f.Kr.)

## Dødsfall

*Dareios I av Persia
487 f.Kr.

## Begivenheter
* Øyen Egina og byen Athen går til krig mot hverandre, da øyen tidligere har blitt byens fiende, ved å la seg beskytte av perserne. Den spartanske kongen Leotykides forsøker uten framgang å megle fram en våpenhvile.
* Det atenske arkontskapet blir valgbare av borgere ved loddtrekning, en viktig milepæl på veien mot Athenske demokrati. Det finnes ni arkonter og en sekretær og tre av arkonterne har spesielle funksjoner. De er basileios (monark), polemark (opprinnelig militær befalshaver) og arkont eponymos (høyeste magistrat).

## Fødsler
*født ca. 485 f.Kr. – Gorgias, gresk filosof (død ca. 376 f.Kr.)
493 f.Kr.

## Hendelser
* En fønikisk-bemannet persisk flåtestyrke gjenoppretter persisk kontroll over Kypros.

## Fødsler
495 f.Kr.

## Begivenheter
*Aleksander I blir konge av Makedonia

## Fødsler
*Perikles, gresk statsmann (omtrentlig fødselsår, d. 429 f.Kr.)

## Dødsfall
Radovanjski Lug

**Radovanjski Lug** er en eikeskog og minnested i nærheten av Velika Plana i Serbia. Stedet er kjent for å være åstedet for attentatet på Karađorđe Petrović.

## Eksterne lenker
*
Allmennkringkasting

**Allmennkringkasting** er et begrep som definerer en kringkastingskanal som en offentlig tjeneste. Begrepet ble lansert i 1989 som en oversettelse av det engelske *public service broadcasting*. Kanalen skal basere seg på offentlig eller lisensbasert finansiering i større grad enn kommersiell. Dette skal gjøre den uavhengig fra kommersielle krefter og være en motpol som vil opprettholde en balanse.

## Kjennetegn på allmennkringkasting (bygger på britisk modell)
* Universell geografisk dekning
* Programmer for enhver smak og interesse
* Program for minoriteter
* Lojalitet mot samfunnet og den nasjonale identitet
* Uavhengighet av staten og andre pressgrupper
* Finansiert gjennom lisens
* Konkurranse om kvalitet, men ikke om publikumstall
* Eventuell offentlig regulering skal sikte mot å sikre frihet og ikke innskrenking i programvirksomheten

## Eksempler på allmennkringkastere i Europa
* ARD og dens medlemmer, Tyskland
* BBC, Storbritannia
* DR, Danmark
* ERR, Estland
* NPO, Nederland
* NRK, Norge
* RÚV, Island
* SVT, Sverige
* TVP, Polen
* Yle, Finland

## Referanser


## Eksterne lenker
*
Srem

**Srem** (serbisk: Срем; kroatisk: *Srijem*; tysk: *Syrmien*; latin: *Syrmia* / *Sirmium*) er en fruktbar region på Den pannoniske slette som ligger mellom elvene Donau og Sava.

I Serbia inngår størstedelen av regionen i distriktet Srem i provinsen Vojvodina, mens de kroatiske delene ligger i fylket Vukovar-Srijem.

Regionen avgrenses av elvene Donau i nord, samt Sava i sør. Disse flyter sammen i Beograd. I vest utgjøres grensen av elva Bosut, som blant annet flyter gjennom byen Vinkovci.

De nåværende internasjonale grensene mellom Serbia og Kroatia ble fastlagt i 1945 av en kommisjon ledet av Milovan Đilas. Serbia og Kroatia var da republikker i Jugoslavia.

Nord i regionen ligger fjellområdet Fruška Gora som når opp til en høyde på 539 moh.

## Referanser


## Eksterne lenker
*
Sechurarev

**Sechurarev** (*Lycalopex sechurae*) kalles også **peruansk ørkenrev** og er en monotypisk art som hører til slekten av søramerikanske rever, som består av små rovpattedyr i hundefamilien.

## Beskrivelse
Sechurareven, som har fått navnet sitt etter Sechuraørkenen i Peru, er den minste av de søramerikanske revene. Den ligner grå pampasrev, men har en mer kremfarget og lysere underside. Den har et lite hode og relativt lange ører (som ugjør 2/3 av hodets lengde). Ansiktet er grått og har rødbrune ringer rundt øynene. Ørene er rødbrune på baksiden. Lemene er rødbrune på den nedesrte delen. Det mørke snutepartiet kan ha lysgrå behåring rundt leppene. Av og till kan den ha en mørkere stripe langs ryggsøylen.

Sechurareven veier omkring 3 kg og har en kroppslengde på ca. 53-59 cm. Halen utgjør omkring 25 cm.

## Inndeling
Inndelingen av søramerikanske rever følger Tchaicka *et al.* (2016), men rekkefølgen regnes ikke som endelig avklart. Perini, Russo & Schrago (2010) regner  som basal i treet, mens Tchaicka *et al.* (2016) har kommet fram til at  er mest basal.

* Canidae, hundefamilien
** Vulpini, revelignende canider
** Canini, hundelignende canider
*** *[[bushhund|Speothos]]*, bushhund
*** *[[afrikansk villhund|Lycaon]]*, afrikansk villhund
*** *[[asiatisk villhund|Cuon]]*, asiatisk villhund
*** *[[sjakaler|Lupulella]]*, sjakaler
*** *[[hundeslekten|Canis]]*, hundeslekten
*** *[[krabberev|Cerdocyon]]*, krabberev
*** *[[søramerikanske rever|Lycalopex]]*, søramerikanske rever
**** *[[hoaryrev|L. vetulus]]*, hoaryrev (*[[livskraftig]]*)
**** *[[sechurarev|L. sechurae]]*, sechurarev, monotypisk (*[[nær truet]]*)
**** *[[darwins rev|L. fulvipes]]*, darwinsrev (*[[sterkt truet]]*)
**** *[[pampasrev|L. gymnocercus]]*, pampasrev (*livskraftig*)
**** *[[grå pampasrev|L. griseus]]*, gråpampasrev (*livskraftig*)
**** *[[culpeo|L. culpaeus]]*, culpeo (*livskraftig*)
*** *[[falklandsulv|Dusicyon]]*, falklandsulv (†)
*** *[[kortøret hund|Atelocynus]]*, kortørehund
*** *[[mankeulv|Chrysocyon]]*, mankeulv

## Utbredelse og habitat
Sechurareven er utbredt fra det sørlige Ecuador til det nordlige Peru. Den foretrekker gressland, semiørken og tørre skoger.

## Fylogeni

## Atferd
Sechurarev regnes som nattaktiv og er altetende. Den tilbringer dagen hvilende i et hi gravd ut i bakken. Valpene fødes i oktober-november, men ellers er ingen ting kjent om denne revens reproduksjonsatferd. Den spiser små virveldyr og kadavre når den kommer over det, men lever ofte på frøspirer og ulike biller. Også insekter, skorpioner, gresshopper og mus tar del i dietten.

## Referanser




## Kilder
* Sechuran Fox (''Pseudalopex sechurae''), Lioncrusher's Domain
* Sechuran Fox (''Pseudalopex sechurae''), IUCN/SSC Canid Specialist Group
## Eksterne lenker
*
Willie Smith

**William Henry Joseph Bonaparte Bertholoff Smith** (født 25. november 1897 i Goshen i delstaten New York, død 18. april 1973 i New York City) var en amerikansk jazzpianist og komponist, alminnelig kjent som **Willie «The Lion» Smith**.
## Liv og virke
Han vokste opp i Newark, New Jersey  og ble med i den første verdenskrig som trommeslager, hvilket brakte ham til medaljebringende kamper i Frankrike der han fikk sitt tilnavn «The Lion».  Derpå flyttet han til Harlem og akkompagnerte bl.a. Mamie Smith, samt ledet husbandet på Leroy's.  Han ble en av de ypperste utøvere innen stride piano på 1920-tallet, hyppig vinner av datidens «cutting contests» i konkurranse med James P. Johnson og Fats Waller, såvel som mye brukt rent party-musiker.

Hans spill ble bivånet av den tidens unge Duke Ellington, som senere formidlet sin beundring i stykket *Portrait of the Lion* (1939); til gjengjeld skrev Smith *Portrait of Duke* (1957), hvorpå Duke utga *Second portrait of the Lion* (1965).
Hans vide berømmelse stammer i vesentlig grad fra innspillinger på Decca Records fra 1935 og utover, med eget orkester.
Han  komponerte over 100 melodier og ga ut en rekke plater, for det meste som soloartist, samt turnerte Europa og Nord-Afrika (49-59, 65-66).  Videre var han hazzán i synagoger på 40-tallet, figurerte i filmen *Jazz Dance* (1954), og skrev autobiografien *Music on my mind* (1965).
Filmen *Willie The Lion* (2004) oppsummerer hans liv.

## Referanser

## Eksterne lenker
* redhotjazz.com  har biografi og verksliste
* njn.net omhandler filmen
* npr.org med bilder, intervju og tekst
Knallhardt

***Knallhardt*** (orig. *Knallhart*) er et tysk kriminal-drama fra 2006 regissert av Detlev Buck. Filmen er basert på en ungdomsroman av Gregor Tessnow.

## Handling

Den femtenårige Michael Polischka (David Kross) må sammen med sin mor Miriam (Jenny Elvers) flytte fra villaen i den velstående bydelen Zehlendorf i Vest-Berlin til den fattige og nedslitte, multietniske bydelen Neukölln. Dr. Peters (Jan Henrik Stahlberg), morens mangeårige samboer, finner henne ikke lenger seksuelt attraktiv og kaster henne derfor ut.

Etter å ha blitt satt på gaten må de flytte inn i en kommunal leilighet mens moren leter etter en mann som kan forsørge dem. Den engleaktige overklassegutten Polischka blir mobbet på skolen og må finne nye overlevelsesstrategier i den tøffe hverdagen. Han blir utsatt for utpressing fra en ungdomsbande. Sammen med skolekameratene Crille (Arnel Taci) og Matze (Kai Müller) bryter han seg inn i en villa i Zehlendorf for å skaffe penger til banden.

Errol (Oktay Özdemir), bandens leder, er imidlertid ikke fornøyd. Men narkolangeren Hamal redder Polischka, og til gjengjeld må Michael jobbe som kurer for Hamal. Hamal utnytter unge gutter til å levere narkotika for ham, men er samtidig en farsfigur for dem.

Først dreier det seg bare om små mengder, men senere får han et større oppdrag. Under dette oppdraget blir han overrasket, og ryggsekken med narkopengene (80&nbsp;000 euro) havner på et forbipasserende S-tog. Dermed blir Polischka et problem.

En natt får han overrakt en revolver under Autobahn, for å skyte Errol, som ligger bundet på bakken, eller alternativt seg selv. Etter lang tid følger i morgendemringen et skudd.

Istedenfor å dra hjem med sine oppdragsgivere, bestemmer Polischka seg for å melde seg for politiet. Forklaringen for politiet danner filmens rammehandling.

## Medvirkende
*David Kross: *Michael Polischka*
*Jenny Elvers: *Miriam Polischka* (mor)
*Jan Henrik Stahlberg: *Dr. Peters*
*Oktay Özdemir: *Errol*
*Erhan Emre: *Hamal*
*Kida Ramadan: *Barut*

## Utmerkelser
*2006: Deutscher Filmpreis i sølv og i kategoriene
**Beste klipp
**Beste musikk
*2006: Fipresci-juryens pris fra internasjonale filmkritikere ved filmfestivalen i Berlin

## Referanser


## Eksterne lenker
* 
*Anmeldelse hos NRK
Orašac

**Orašac** er en by sør i Kroatia, nordvest for Dubrovnik. Den hadde .

Landsbyen ble etablert omkring 1040.

## Referanser


## Eksterne lenker
*
David Kross

**David Kross** (egentlig: *David Kroß*; født 4. juli 1990 i Henstedt-Ulzburg ved Hamburg) er en tysk skuespiller.

Han spilte først i skoleteater, og senere i profesjonelt teater. I 2005 ble han oppdaget av Bernadette Sophie Buck (f. 1986), som engasjerte ham for hovedrollen i farens nye film *[[Knallhardt]]*. For sin rolle som 15-åringen «Michael Polischka» som med moren flytter fra den rike Berlin-bydelen Zehlendorf til det fattige Neukölln ble Kross feiret på Berlinalen i 2006.

## Filmografi

* 2002: *Hilfe, ich bin ein Junge* (birolle)
* 2003: *Adam & Eva* (birolle)
* 2006: *[[Knallhardt]]* (hovedrolle som Michael Polischka)
* 2008: *[[The Reader]]* (hovedrolle som Michael Berg)
* 2011: *[[War Horse]]*
* 2012: *[[Into the White]]*

## Referanser


## Eksterne lenker
*
Rishaugen

**Rishaugen** ved Søndre Holstad gård i Ås kommune i Akershus er en stor gravhaug fra jernalderen. Til haugen knytter seg et kjent sagn om hulderkvinnen Herløg Rishaug (Herlaug Rishaug) som forelsker seg i gårdsgutten Åsulv.

## Eksterne lenker
* Sagnet om Herløg Rishaug
* Dramatisering av sagnet om Herlaug Rishaug
Amy

**Amy** er et engelsk kvinnenavn med opprinnelse i det latinske ordet *amata*, «elsket». Navnet er vanlig i mange engelskspråklige land. En navnebærer er den britiske sangeren Amy Winehouse.

## Etymologi
*Amy* har flere opprinnelser. Det er:
# en engelsk form av det gammelfranske navnet *Amée* (i dag *Aimée*), som betød «elsket», og var en dialektform av latinske *Amata*, dannet av *amata*, «elsket».
# en kjæleform av *[[Amanda]]*, en feminin form av *[[Amandus]]*, latin for «elsket».
# en kjæleform av *[[Amalia]]*, en latinifisert form av gotiske navn på *Amal-*, som betyr «arbeid».

Navnet skrives også *Ami*. *Eimi* er en skrivemåte brukt i enkelte nordiske land, basert på den engelske uttalen av *Amy*.

*Aimée* (ofte skrevet *Aimee* utenom fransktalende land) er den franske formen av navnet.

*Amata* og *Amada* er brukt i enkelte romanske språk.

## Utbredelse
*Amy* ble brukt i England i middelalderen, men døde så ut før det igjen ble populært på 1800-tallet.

*Amy* var et populært navn i USA på begynnelsen av 1800-tallet og igjen på siste halvdel av 1900-tallet.

I Norden brukes *Amy* som en engelsk form av *Aimée*, og som kjælenavn for *Amanda* og *Amalia*. I Sverige har det blitt brukt siden 1830-tallet, og var mest populært rundt år 1900. *Amy* har ingen norsk navnedag, men sto i perioden 1986&ndash;1993 oppført på 20. april sammen med *[[Amalia]]* og *[[Amelie]]*.

*Amy* er i dag et vanlig navn blant annet i USA, Filippinene og Senegal.

|}

## Kjente personer med navnet
Personene i listen er ordnet kronologisk etter fødselsår.
* Amy Beach (1867–1944), amerikansk pianist og komponist
* Amy Lowell (1874–1925), amerikansk poet
* Amy Johnson (1903–1941), britisk flypioner
* Amy Grant (født 1960), amerikansk pop- og kristen sanger
* Amy Poehler (født 1971), amerikansk skuespiller og komiker
* Amy Adams (født 1974), amerikansk skuespiller
* Amy Schumer (født 1981), amerikansk komiker og skuespiller
* Amy Lee (født 1981), amerikansk rockesanger (Evanescence)
* Amy Winehouse (1983–2011), britisk sanger og låtskriver
* Amy Macdonald (født 1987), skotsk sanger og låtskriver
* Amy Aaröe
* Amy Diamond
* Amy Madigan
* Amy Smart

## Annen bruk av navnet
* I litteraturen er Amy en av de fire søstrene i Louisa May Alcotts roman *Unga kvinnor*.
* Ekstremværet Amy var et ekstremvær i 2025.

## Referanser


## Eksterne lenker
*
I morgen

**I morgen**, på riksmål også **imorgen**, er dagen etter i dag, men kan også bety et uspesifisert tidsintervall i nærmeste framtid.

## Ortografi
*I morgen* skal skrives som to ord på bokmål. På riksmål er både *imorgen* og *i morgen* tillatte former. 

## Fakta om i morgen

I morgen er det .
* har navnedag i morgen.
* har nasjonaldag i morgen.
*I morgen er det .

## Uttrykket ''i morgen'' i kultur
Uttrykket er mye brukt i titler på litterære verker:
*«Men imorgen», skuespill fra 1936 av Nordahl Grieg
**Så møtes vi imorgen*, roman fra 1936 av Alex Brinchmann, filmatisert i 1946
**Kanskje i morgen*, diktsamling fra 1974 av Karin Fossum
**Samle på i morgen – vente til i går*, roman fra 1988 av Liv Nysted
**Elsk meg i morgen*, den fjerde romanen om «Elling» av Ingvar Ambjørnsen fra 1999, filmatisert i 2005
**Jeg vet om i morgen*, roman fra 2000 av Nils Gullak Horvei
**I morgen* er en sang eller en låt fremført av artisten Sandra Lyng Haugen, basert på sangen *[[Tomorrow (sang fra 1977)|Tomorrow]]* i musikalen Annie

## Politikk
*I morgen* (arabisk: *Hizb al-Ghad*) er også navnet på et politisk parti i Egypt.

## Referanser
Huth fort

**Huth fort** ligger på søndre Kjerringholmen, også kalt Huthholmen, i Vesterelva, mellom Kråkerøy og Gressvik like utenfor Fredrikstad. Fortet har navn etter generalmajor Heinrich Wilhelm von Huth som ga ordre om byggingen.

Fortet ble, mellom 1788 og 1791, oppført med et enkelt blokkhus på ca. 15*20m utført i råkilt granitt, en batterimur på ca. 10m og to frittstående batterier. Det inngikk som en del av de ytre befestningene til Fredrikstad festning. Det ble imidlertid aldri fullført – det skulle være en tømmeroverbygning og tak over. Fortet var i første rekke tenkt som et forsvar mot svenskene, men fikk sin første tjeneste med å beskytte den norske flåte i 1807 under Napoleonskrigene. Leia inn til Fredrikstad gikk da mellom fortet og Fasting skanse på Kråkerøy. Elveløpet nordvest for fortet var da sperret med tømmerlenser.

Fortet avga ild under det svenske angrepet i 1814 uten at dette hadde noen praktisk betydning og fortet ble raskt oppgitt.

Fortet har i tillegg en støtte i  Fastings skanse ved Glombo på Kråkerøy. 

Fortidsminneforeningen fikk fortet av Forsvarsdepartementet i 1937. Det er foreningens eneste eiendom i Østfold.

## Referanser


## Eksterne lenker
* 
*Skråfoto fra Gule Sider®. Huth fort opp til venstre med batterivollen mot øst. Fasting skanse i nedre bildekant.
Lampehuset

**Lampehuset** som formelt kjedekonsept ble etablert våren 1994, men K.Eng & Co ble etablert i 1959, og virksomheten var den gang basert på import og fabrikasjon av lamper og skjermer. Første butikk ble åpnet i 1976 under navnet Norske Lysprodukter med filialer i Oslo, Gjøvik, Hunndalen, Bergen og Notodden. Den første Lampehuset-forretningen åpnet på Strømmen i 1983.

Pr. oktober 2010 besto kjeden av 48 butikker.

## Eksterne lenker
* 
*
Bent Johan Mosfjell

**Bent Johan Mosfjell** (født 1971) er en norsk skribent, lærer og debattant. Han er redaktør i *[[Bokavisen]]*, en internettavis med fokus på bøker og litteratur. 

I 1999 startet han ''Liberaleren'' der han var redaktør de første årene og fortsatt er aktiv skribent. Bent Johan Mosfjell har vært sentral i det norske liberalistiske miljøet siden første halvdel av 1990-tallet. Han har vært leder for FRIdemokratene og deres studentorganisasjon FRIstud og startet bokhandelen Bauta Bøker. 

Mosfjell har startet foreningen Libertariansk Forum som utgir tidsskriftet *[[Nytt Paradigme]]* som han er redaktør for.

Han har jobbet som lektor på Humanistskolen siden høsten 2015.

## Referanser

 


## Eksterne lenker
* 
*  Tilpasset undervisning – Ressurs for undervisning i samfunnsfag, matematikk og naturfag på ungdomsskolen drevet av Bent Johan Mosfjell
*  Bokavisen – Bent Johan Mosfjell
*  Nytt Paradigme
*  Svartarbeid.no
*  Minerva – Skribent
Actionfilm

**Actionfilm** er et begrep på en spesiell filmsjanger og kommer av det engelske ordet for handling. Handlingen i en actionfilm er gjerne preget av mange kjappe og voldsomme hendelser som ofte blir drevet frem av kamp mot tid eller store og ofte onde krefter, eller begge deler. Ofte inngår en eller annen form for vold som slagsmål, biljakter, skytescener eller eksplosjoner som elementer i handlingen, og ofte krever slike scener mange spesialeffekter og stuntmenn for å få dem til å se bra ut.

Det er ikke uvanlig at actionfilmer blandes med andre filmsjangre. Spesielt vanlig er det med actionthriller, actionkomedier og actioneventyr, samt filmer som blander spenning og science fiction. 

## Historie
En av pionerene innen det vi i dag kjenner som actionfilm er blant annet D. W. Griffith med sin spennende og spenningsfylte parallelle handling i den kontroversielle filmen *[[The Birth of a Nation]]*. Det er blant annet herfra vi i filmverdenen får introdusert uttrykket «reddet av kavaleriet». Men også Buster Keaton med sin fartsfylte crazykomedier har hatt innflytelse på sjangeren. Men den filmserien som kanskje har hatt mest innflytelse på det som i dag er kjent som actionfilm, er filmene om James Bond.

Mange har hatt innflytelse på sjangeren siden dette, og av filmer som har betydd mye for sjangeren i den nyere tid kan det nevnes *[[Bullitt]]* (Peter Yates 1968) og *[[Die Hard]]* (John McTiernan 1988).

I Norge har det vært en pågående debatt om den utpregede voldsbruken i actionfilmer, men trenden som begynte på 1990-tallet er at flere voldelige filmer aksepteres nå enn tidligere grunnet bedre tilgang via Internett og et godt system for å sette aldersgrenser.

## Liste over typiske actionfilmer (utvalg)

## Kjente actionfilmskuespillere

## Referanser


## Litteratur
*Altman, Rick: «Film/Genre», BFI pub, 1999.
*Bordwell & Thompson: «Film Art: An Introduction», McGraw-Hill, 2004.
*Cook, David: «A History of Narrative Film», W. W. Norton, 2004.
*Gjesvik, Iversen & Sivertsen: «"Rått, rått, rått og innmari godt". Vold som attraksjon i dagens fiksjonsfilm», Norsk medietidsskrift 12, 1998.

## Eksterne lenker
*Actionfilm; fra Bibliotekarstudentens nettleksikon om litteratur og medier (pdf-fil)

## Se også
*Actionkomedie
*Filmsjanger
Triptykon

**Triptykon** er et musikkprosjekt av Thomas Gabriel Fischer, tidligere stiftende medlem av Hellhammer, Celtic Frost og Apollyon Sun.

Fischer annonserte sin avgang fra Celtic Frost i 2008, og kort tid etter kom meldingen om at hans nye prosjekt var kalt Triptykon. Det ble også annonsert at musikken skulle være så lik som Celtic Frost som mulig, og materialet til debutalbumet ville være det samme som var planlagt på Celtic Frosts oppfølgeralbum etter *[[Monotheist]]*.

## Medlemmer
*Thomas Gabriel Fischer
*V. Santura
*Norman Lonhard
*Vanja Slajh

## Referanser


## Eksterne lenker
* 
* 
* 
*  Delineation II (Thomas Gabriel Fischers blogg)
Bengalrev

**Bengalrev** (*Vulpes bengalensis*) er også kjent som **indiarev** og er en art i slekten av ekte rever, som er små rovpattedyr i hundefamilien.

## Beskrivelse
Bengalrev er mindre enn alle underartene av rødrev, men minner ellers mye om denne. Pelsen er blek oransje i fargen, mørkere over ryggen enn langs sidene. Den har kremhvite tegninger langs nedre delen av kinnene, foran på halen og i brystet. Også labbene har innslag av kremhvitt, mens haletippen er sort. Den spisse snuten har innslag av mørk behåring på den fremste parten. Ørene er står i forhold til hodestørrelsen.

Bengalreven veier gjerne 2-4 kg. Kroppen utgjør 45-60 cm inkludert hodet, mens halen gjerne er ca. 25-35 cm lang.

## Utbredelse, habitat og matvaner
Bengalrev finnes i nesten hele India og i store deler av Nepal og Pakistan. Den unngår skogkledte områder og søker heller mot åpne sletter og skråningene i Himalaya. Den lever helst av insekter, egg, fugler og gnagere, men som de fleste rever er den altetende. Det betyr at den også kan spise kadaver om anledningen byr seg. Kanskje også frukt og plantemateriale.

## Atferd og reproduksjon
Bengalrever danner parforhold som kan vare livet ut. Større familiegrupper oppstår når valpene blir lenger enn normalt. Det er observert at tisper kan die sammen, noe som tyder på at denne reven av og til kan danne større familiegrupper. Flere voksne individer er også observert mens de hviler sammen. De kommuniserer med lyder, kroppsspråk og markeringer.

Paringstiden er i desember-januar. På denne tiden er hannene spesielt vokale. Tispa går drektig i 50-53 dager og føder som regel i januar-mars. Kullet er består som regel av 2-4 valper, og begge foreldrene deltar i valpestellet. Såkalte *hjelpere* har ikke blitt observert. Når valpene blir 5-6 måneder gamle klarer de seg selv.

## Referanser


## Kilder
* Indian fox (''Vulpes bengalensis''), Lioncrusher's Domain
* Indian fox (''Vulpes bengalensis''), IUCN/SSC Canid Specialist Group
## Eksterne lenker
*
Unge Bosnia

**Unge Bosnia** (serbo-kroatisk: *Млада Босна / Mlada Bosna*) var en revolusjonær ungdomsorganisasjon i Bosnia-Hercegovina etablert tidlig på 1900-tallet. De stod bak attentatet på Franz Ferdinand av Østerrike-Este der Gavrilo Princip etterhvert skjøt og drepte Franz Ferdinand. Hendelsen er kjent som skuddene i Sarajevo. Dette utløste den 1. verdenskrig. Organisasjonen fikk støtte av Den svarte hånd. 

Medlemmene av Unge Bosnia som deltok i attentatet var: Gavrilo Princip, Nedeljko Čabrinović, Vaso Čubrilović, Trifko Grabež, Danilo Ilić, Muhamed Mehmedbašić, Cvjetko Popović, Miško Jovanović og Veljko Čubrilović.

Organisasjonens mål var å få den serbiske delen av Bosnia innlemmet i staten Bosnia, ved å drepe Franz Ferdinand mente de at de ville nå dette målet.
Click

***Click*** er en fantasy-/komedie-/dramafilm fra 2006 regissert av Frank Coraci. Steve Koren og Mark O'Keefe skreiv manuset. På rollelista finnes blant annet Adam Sandler, Kate Beckinsale og Christopher Walken. 

Adam Sandler spiller den overarbeida, arbeidsnarkomane arkitekten Michael Newman. Takket være at han vil imponere den utakknemlige sjefen sin og kanskje bli forfremmet, er han er helt oppslukt av jobben, mens kona (Kate Beckinsale), de to ungene og bikkja kommer på en delt andreplass. I en butikk treffer han på en eksentrisk oppfinner, Morty (Christopher Walken), som gir han en multifjernkontroll. Det viser seg at den ikke bare kontrollerer elektriske apparater, men også virkeligheten. Etter hvert bruker han den for mye, så den overtar styringen på livet hans.

De begynte å spille inn filmen seint i 2005 og tidlig i 2006 var den ferdig. Filmen ble nominert til en Oscar for beste sminke. 23. juni 2006 slapp Columbia Pictures og Sony Pictures Entertainment den i Nord-Amerika.

## Rolleliste
* Adam Sandler – Michael Newman
* Kate Beckinsale – Donna Newman, Michaels kone
* Christopher Walken – Morty, dødsengelen
* David Hasselhoff – John Ammer, Michaels sjef
* Henry Winkler – Theodore K. "Ted" Newman, Michaels far
* Julie Kavner – Gertrude "Trudy" Newman, Michaels mor
* Sean Astin – Bill Harley
* Joseph Castanon – Ben Newman, Michaels og Donnas sønn
* Jonah Hill – Ben Newman som tenåring
* Jake Hoffman – Ben Newman som voksen
* Tatum McCann – Samantha Newman, Michaels og Donnas datter
* Lorraine Nicholson – Samantha Newman som tenåring
* Katie Cassidy – Samantha Newman som voksen
* Cameron Monaghan – nabogutten Kevin O'Doyle
* Jennifer Coolidge – Janine
* Rachel Dratch – Alice, Bens assistent
* Nick Swardson – en mann i butikken Bed, Bath & Beyond
* Rob Schneider – Prince Habeeboo (ikke nevnt i rollelista)
* Sophie Monk – Stacy, Ammers assistent
* Michelle Lombardo – Linda, Ammers assistent
* Jana Kramer – Julie
* Emilio Cast – Michael Newman som barn
* Carolyn Hennesy – Kathy O'Doyle, Kevins mor

## Priser og nominasjoner
* Oscar for beste sminke; dette var følgelig den første filmen med Adam Sandler i hovedrollen til å bli nominert til en Oscar-statuett
* 33rd People's Choice Awards: vant kategorien «favorittkomedie» (film)
* 2007 Kids' Choice Awards: nominert i kategorien «favorittfilm»
* 2007 Kids' Choice Awards: vant kategorien «favorittskuespiller»

## Eksterne lenker
* 
* 
* Intervju med Adam Sandler om ''Click''
Liste over episoder av Grey’s Anatomy

Dette er en **liste over alle episodene** av den amerikanske dramaserien ***[[Grey's Anatomy]]***. 

## Sesong 1

Sesong en startet 27.  mars, 2005 og sluttet 22.  mai, 2005 (I USA). Meredith Grey, datter av den tidligere stjernekirurgen Ellis Grey, blir turnuslege ved Seattle Grace Hospital i Seattle. Hun møter sine konkurrenter Cristina, Izzie, og George som viser seg å bli hennes nærmeste venner i løpet av turnusprogrammet. Andre karakterer inkluderer dr. Miranda Bailey, som kalles "The Nazi", Alex Karev som også er en turnuslege. I tillegg kommer kirurgene dr. Derek Shepherd og dr. Preston Burke. Sykehusets sjef heter Richard Webber. Sesongen varer de første månedene i turnusprogrammet, og gir et innblikk i dag-til-dag livet til turnuslegene.

## Sesong 2
Sesong 2 startet august 2006 og ble avsluttet februar 2007.

## Sesong 3
TV 2 begynte å sende sesong 3 høsten 2007.
Ryan Crane

**Ryan Crane** (født 27. juni 1980 i Mississauga, Ontario) er en canadisk ishockeyspiller (back) som i sesongen 2006/2007 spilte for Lillehammer Ishockeyklubb. 

Crane kom til Lillehammer 27. november 2006 fra Pensacola Ice Pilots i East Coast Hockey League i USA. Canadieren, som er venstrefattet, er 183 cm høy og veier 94 kg. Han har tidligere spilt for flere andre klubber i ECHL, samt for et par lag i UHL.

Ryan Crane debuterte for Lillehammer i kampen mot Vålerenga Hockey 28. november 2006 og scoret ett mål i sin debutkamp.

## Eksterne lenker
*
Standard-definition television

**Standard-definition television (SDTV)** er en standard som sier noe om hvor høy definisjon det er på TV-skjermen. De konvensjonelle analoge formatene PAL, SECAM og NTSC hører hjemme i denne kategorien.

SDTV kan dog gjøres digitalt, og sendes over de ny digitale formatene DVB (Europa/Russland/Australia), ATSC (Nord-Amerika) og ISDB (Japan).

SDTV har lavere oppløsning enn HDTV (se bildet under: turkis og orange er SDTV, rødt og blått er HDTV) og var dominerende frem til den gradvis ble avløst av HDTV i slutten av 2000-årene.
Napp

**Napp** er et lite fiskevær i Flakstad kommune i Lofoten som ligger ca. 10 kilometer vest for Leknes. Det har i perioder vært regnet som et eget tettsted.

Napp er det fiskeværet i Flakstad kommune som har størst sammenlagt kailengde.

Det er barnehage, sykehjem og skole med 7 klassetrinn. Napp skole ble nedlagt i 2018 grunnet for små klasser. De resterende klassene ble flyttet til Ramberg skole. Skolen blir per i dag brukt som midlertidig skole for trinn 1-10, da Ramberg skole har blitt stengt. Napp har også eget skytterlag, som hadde det første hele året på sin nye bane i 2006.

I november 2009 fikk Napp oppvekstsenter en egen ballbinge ved siden av Napp skole.

Siste soloppgang før mørketida er 7. desember og første soloppgang etter mørketida er 5. januar.

## Referanser


## Eksterne lenker
* Napp Oppvekstsenter
* Napp Skytterlag
Lodd

**Lodd** er en gammel måleenhet for vekt. Det gikk 16 lodd på en mark, og siden en mark var rundt en kvart kilo tilsvarte et lodd omkring 16 gram. Et lodd kunne igjen deles inn i 4 kvintin, hver på cirka 4 gram.

Lodd er således også opphavet for den generelle betydningen av ordet lodd som en ubestemt vekt (altså noe med høy massetetthet), kanskje brukt til å gi tyngde for noe som skal senkes i vann eller som pressmiddel på toppen av noe.

Lodd er også betegnelsen på referansemasser som brukes ved veiing med skålvekt eller kalibrering av fjærvekter. De finnes ofte i 1 – 2 – 2 – 5 (- 10 – 20 – 20 osv) serier.

## Andre betydninger
Lodd kan være en bong, kvittering eller en lotteriseddel. I denne betydningen er også skjebne synonymt med lodd, særlig i poetisk bruk.

## Se også
* Norske måleenheter
* Loddsnor
* Loddline
* Loddrett
* Vekt

## Litteratur
* Språkrådet: «Åtte potter rømme, fire merker smør &ndash; Om gammalt mål og gammal vekt», I: *Språknytt*. Nr 4, 2006.
Kvintin

**Kvintin** er en gammel norsk måleenhet for vekt. 

Det gikk 4 kvintin på et lodd, og 16 lodd på en mark. En kvintin tilsvarer dermed ca. 4 gram. En kvintin kan videre deles inn i 4 ort. 

## Se også

* Norske måleenheter

## Litteratur
* Språkrådet: «Åtte potter rømme, fire merker smør &ndash; Om gammalt mål og gammal vekt», I: *Språknytt*. Nr 4, 2006.
Fyrkat

**Fyrkat** er et forsvarsanlegg fra vikingtiden, anlagt omkring 980 sørvest for Hobro i Region Nordjylland i Danmark. Fyrkat er den minste av de fire undersøkte ringborgene i Danmark. De tre andre er Trelleborg på Sjælland, Nonnebakken ved Odense og Aggersborg i nord ved Limfjorden. Mens Aggersborg var 288 meter i diameter (48 langhus), var de tre andre bare 120 meter i diameter og rommet neppe mer enn 16 store langhus.

I likhet med Aggersborg ligger Fyrkat også nær Hærvejen eller ca. 1,5&nbsp;km øst for den østligste *hærvejsrute* mellom Ålborg og Viborg, hvor denne passerer vassdraget Onsild å. Selv om Fyrkat er den minste av de tre borgene, møter vi her et imponerende forsvarsanlegg. Anlegget er strengt geometrisk oppbygget og lagt innenfor en sirkel med en diameter på 120&nbsp;m. Her er en karrébebyggelse med fire ganger fire hus anbrakt i kvadrat. Midt i hver karré ligger dessuten et mindre hus.

Da arkeologer fra Nationalmuseet gravde ut vikingeborgen på 1950-tallet, fant de en gravplass nordøst for Fyrkat med bortimot 30 graver, blant annet flere barnegraver, og grav 4 som var en kvinnegrav med en del gjenstander som gjør det sannsynlig at kvinnen har vært en volve. Avdøde var kledd i et kostbart, blått og rødt antrekk med gulltråder. I likhet med de rikeste kvinnene var hun lagt i vognkassen fra et hestekjøretøy. Hun var gravlagt med tein og saks, men også to tå-ringer av sølv, et unikt funn i Norden. I graven lå også en bronseskål med mulig opprinnelse i Sentral-Asia. I en liten pung lå frø fra bulmeurt, et funn som knyttes til volver, i likhet med metallstaven hun fikk med seg i graven.

Tolkningen av vikingtidens ringborger er omdiskutert. De er blitt satt i forbindelse med erobringen av England i 1013, samlingen av Danmark til et kongerike under Harald Blåtann, stridigheter om makten mellom Harald Blåtann og hans sønn Svein Tjugeskjegg, og med truslene fra den tyske keiser i sør. En årringdatering av Fyrkatborgen viser at borgen sannsynligvis er oppført mellom 979 og 981, dvs. noenlunde samtidig med Aggersborg, Trelleborg og den store broen over Ravning Enge.

I nærheten av Fyrkat ligger Fyrkat Vikingecenter med mange rekonstruksjoner av bygninger fra vikingtiden.

## Verdensarv
I 2023 ble Fyrkat innskrevet på UNESCOs verdensarvliste sammen med Aggersborg, Nonnebakken, Trelleborg og Borgring.

## Referanser

 


## Kilder
* Fra Troldkirken til Tirslundstenen
* Nordjyllands Amt; *Arkæologiens Nordjylland*, Aalborg 2003.

## Eksterne lenker
* 
* fyrkat.dk
* Nyt syn på trelleborgene
* Hærvejen
* Hærvejen op gennem Sønderjylland
Æs

**Æs** er en masseenhet, det vil si en måleenhet for vekt. Den ble brukt i Norge i perioden 1687 til 1875.

Det gikk 16 æs på en ort, og 4 ort på en kvintin, dermed tilsvarer 1 æs ca. 1/16 gram. 1 æs kunne videre deles inn i 16 gran. 8192 æs tilsvarte dermed ett handelspund og ett sølvvektspund. Det var få som hadde bruk for en så liten enhet.

Den norrøne ordet *æs* betød «sømhull, snørehull i kanten av noe».

## Se også

* Norske måleenheter

## Litteratur
* Språkrådet: «Åtte potter rømme, fire merker smør &ndash; Om gammalt mål og gammal vekt», I: *Språknytt*. Nr 4, 2006. 

## Referanser
Vike sjø

**Vike sjø** (av norrønt *vika sjóvar*) er en gammel norsk måleenhet for avstand på sjøen. Benevnelsen er også kjent som **ukesjø** og **roskift**.

Ifølge Alf Torps (1853–1916) og Hjalmar Falks (1859–1928) «Etymologisk ordbog over det norske og det danske sprog» (1903&ndash;1906) er uttrykket vike sjø det samme som et roskift (tidsenhet). Dette tilsvarer i dag en distanse på 6 nautiske mil eller 11&nbsp;112 meter. Imidlertid ble den opprinnelige nautiske milen justert til nøyaktig 1&nbsp;852 m i 1929. Før dette var den noe lengre og har også variert litt. En vike sjø tilsvarer altså ca. 2 timers roing med 3 knops fart. Det gikk 6 vike sjøer (ukesjøer eller roskift) på en dagsreise med robåt og 72 med seilskip.

## Roskift
Det er kjent at et roskift på elver og innsjøer kan ha vært mer av en tidsenhet enn et lengdemål. Fra Telemark er det kjent at de store sjøene ble inndelt i roskift, for eksempel var den 3 mil lange strekningen fra *Sjøbua* i Gvarvelva (Årnesbukta) til Fjærekilen delt inn i 12 roskift, altså ca. 4 roskift (á ca. 2,5 km hver) per rast eller vike sjø. På 1800-tallet og tidligere var et roskift kjent som en fjerding (vei). Likeledes var strekningen fra Fjærestrand til Nesodden langs Norsjø inndelt i 12 roskift. Ved noen av roskiftene lå det gjestgiverier, slik at de reisende kunne overnatte. Navnet Roskifte er kjent fra både Kviteseid og Krødsherad.

## Se også
* Gamle nordiske lengdemål
* Dagsreise

## Referanser


## Kilder
* Endre Elvestad. 2005. «Havner og førreformatorisk navigasjon». Fra Galta til Geitungen: Kystkultur og fjæresteinsarkeologi i Sørvest-Norge. AmS-NETT 7. Arkeologisk museum i Stavanger. ISBN 82-7760-124-7
Eforum

**Eforum** er en interesseorganisasjon og et nettverk som skal bidra til at norske virksomheter får økt lønnsomhet gjennom anvendelse av elektronisk forretningsdrift nasjonalt og internasjonalt, gjennom kompetansebygging og gode rammebetingelser.

eforum.no ble stiftet 17. juni 1998. På stiftelsesmøtet deltok 50 personer fra 37 bedrifter/organisasjoner som er blant de fremste innen elektronisk handel i Norge.

Det var en rekke utfordringer som aktørene har interesse av å finne felles løsninger for å skape nødvendig infrastruktur, bygge markedet og skape tillit til nettbasert handel. Norge er et lite marked, og man så behovet for å samle seg for å møte konkurransen fra utenlandske aktører, og den handelslekkasjen til utlandet som man kan risikere dersom norsk næringsliv og infrastruktur ikke er offensivt. eforum har senere utvidet fokuset til elektronisk forretningsdrift hvor betydningen av elektronisk samhandling mellom næringsdrivende og mellom næringsdrivende og offentlig sektor har en sentral plass i tillegg til handel mot forbruker.

Høsten 1999 lanserte eforum i samarbeid med Forbrukerrådet merkeordningen for tryggere netthandel, Nsafe. Merkeordningen ble avviklet høsten 2007 fordi det ikke var mulig å få et tilstrekkelig antall medlemmer til at ordningen var selvfinansierende, 

eforum ble lagt ned som stiftelse i årsskifte 2004/2005 og gikk 15. januar 2005 inn som prosjekt i Standard Norge.

## Referanser


## Eksterne lenker
* eforum
* Forbrukerrådet
Lispund

**Lispund** er en gammel måleenhet for vekt. 

Ordet er en forkorting av *[[livland]]sk pund*, dvs det pundet som brukes i Riga. I Norge og Danmark tilsvarte lispundet 16 skålpund, mens i Sverige tilsvarte det 20 pund. Dette var trolig fordi det svenske pundet kun var på 425 gram. Forskjellen ble dermed bare ca. ½ kg. 

20 lispund tilsvarte 1 skippund. Et lispund kunne igjen deles inn i 20 skålpund. 

## Ulike størrelser
Lispundet har, som de fleste andre gamle mål og vekter hatt ulik betydning og størrelse. Historisk i Norge:
*Inntil 1683 - Lybske pund - 1 lispund = 14 pund = 6,78594kg.
*1613 - 1683 - Københavnerpund - 1 lispund = 16 pund = 7,96kg.
*1683 - 1861 - Danske felles pund - 1 lispund = 16 pund = 7,996kg.
*1861 - 1877 - Københavnerpund - 1 lispund = 16 pund = 8,0kg.

## Se også

* Norske måleenheter

## Litteratur
* Språkrådet: «Åtte potter rømme, fire merker smør &ndash; Om gammalt mål og gammal vekt», I: *Språknytt*. Nr 4, 2006. 

## Eksterne lenker
* Gamle danske måleenheter
Gamvik flyplass

**Gamvik flyplass** er en nedlagt flyplass i Gamvik kommune i Finnmark fylke.

Flyplassen ligger to kilometer nord for Gamvik sentrum og ble innviet 29. august 1971.
Flyplassen var et spleiselag mellom befolkningen og A/S Varangfly-Norwings.
Rullebanen er muligens totalt 800 meter lang og 30 meter bred. Banen er delt i to av en vei og er 500 meter om denne ikke er lukket.

Flyplassen var en av flere ambulansestriper som ble bygd på 1970-tallet i Finnmark. Flyplassen mistet betydning etter at veiforbindelse og åpningen av Mehamn lufthavn 20&nbsp;km unna. Flyplassen brukes i dag kun i nødssituasjoner.

## Referanser
Gran (vekt)

:*For andre betydninger av *'gran**, se: [[Gran (andre betydninger)]]''
**Gran*' (av [[latin]] *granum'' = korn) er vektenhet som har blitt benyttet over store deler av Europa, også i Norge. Det er usikkert når det ble tatt i bruk, men enheten var i bruk i unionstiden i middelalderen.

Som masse tilsvarte i Norge ett gran 1/16 æs eller 1/256 ort. Som kommersiell vektenhet utgjorde ett gran 3,8 mg. Som myntvekt utgjorde ett gran 3,57 mg. Og som medisinalvekt utgjorde ett gran 62,1 mg, noe som samsvarte med det såkalte «Nürnbergsystemet» (Nürenberggran). I det prøyssiske system var medisinalvekten for ett gran lik 60,8 mg.

I Danmark ble gran som medisinalenhet inndelt som 1/480 unse eller 1/20 skruppel.

Gran ble også brukt som vektenhet for verdifulle metaller i Danmark-Norge, blant annet for gull og sølv. Ett gran gull var lik 1/4 karat eller 1/96 mark gull. Ett gran sølv var lik 1/16 lodd eller 1/96 mark sølv.

## Se også

* Norske måleenheter

## Referanser


## Kilder
* Editor. 2000. «Gran (German).» Rev. 19. september 2001. Sizes. Besøkt 8. november 2007
* Velle Espeland. 2006. «Åtte potter rømme, fire merker smør &ndash; Om gammalt mål og gammal vekt». Pund og mark. Språknytt, nr 4, 2006. Språkrådet. Besøkt 8. november 2007